lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv lv nb lv lv es uk es en en ru lv lv lv lv lv lv lv lv lv lv lv lv lv lv lv lv lv lv lv lv nl lv lv lv lv lv lv lv lv lv lv eo lt sl lv lv lv lv lv lv lv lv az en lv lv lv lv nl ceb de lv lv lv de lv lv lv lv lv lv lv lv lv de sk en sk hbs_lat lv lv sk hbs_lat uk en en lv id es es en lv lv
Kad gaisā virmo nacisma iedīgļu dvaka
"Fabians jeb gājiens pie suņiem"
2022. gada 16. maijs 19:43
"ФaбиaH - пoлeT B пpoпacTb" Foto: Kaдp из Bидeo
Vēl pavisam nesen pagājušā gadsimta 30. gadu Latvijas sadzīvi un vēsturi varējām baudīt uz ekrāna daudzsēriju filmā par Emīliju Benjamiņu. Bet kas šajā laikā, precīzāk 1931. gadā, notika Vācijā?
Nacionālais teātris šķendējas ar Tukuma muzeju par savulaik nozagtas Aspazijas bistes piederību
Sabiedrībā pazīstami cilvēki publisko savas nedēļas nogales fotogrāfijas
VIDEOPublicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
Noriet Veimāras republika un gaisā ir pirmo nacisma iedīgļu dvaka, Berlīne griežas naktsdzīves virpulī, uz ielām sāk parādīties nacionālsociālistu partijas aģitācijas plakāti. Uz tā fona norisinās netipisks mīlasstāsts starp cigarešu reklāmu darinātāju Fabianu un kādu jaunu aktrisi, ko izspēlē vācu aktieris Toms Šilings un Saksija Rozendāla.
Ēriha Kestnera, kurš Latvijas auditorijai ir plašāk zināms ar savām bērnu grāmatām ("Emīls un Berlīnes zēni", "Divas Lotiņas", "Punktiņa un Antons"), autobiogrāfiskā romāna "Fabians" ekranizējums - Dominika Grāfa kostīmdrāma "Fabians jeb gājiens pie suņiem", kas pašlaik skatāma "LMT Viedtelevīzijā", stāsta par mirkli pirms kara, mirkli pirms katastrofas.
"Fabians jeb gājiens pie suņiem" Foto: Ekrānuzņēmums
Rakstnieks Ērihs Kestners ir viens no tiem, kas piedzīvojis savu darbu dedzināšanu – autoram neraksturīgais romāns "Fabians" 1933. gadā kā pārlieku "nepiedienīgs" kalpojis par malku nacionālsociālistiski noskaņotu studentu ugunskurā Berlīnes Operas laukumā - tā bija akcija, ko rosināja Trešā reiha propagandas ministrs Jozefs Gebelss 1933. gada 10. maijā.
Pēc nacistu nākšanas pie varas Kestnera vairākas grāmatas tika pasludinātas par nevāciskām, pašu autoru vairakkārt pratināja Gestapo, nacionālās rakstnieku ģilde izslēdza viņu no savām rindām. Tomēr, neraugoties uz visiem šiem notikumiem, Kestners nepameta Vāciju, pēc kara apmetās Minhenē, kur darbojās gan kā žurnālists, gan kā izdevējs. Kestners visu mūžu tā arī palika pacifists un aktīvi piedalījās demonstrācijās pret kodolieroču izvietošanu Rietumvācijā, arī iestājās akcijās pret karu Vjetnamā.
"Grāmata parādīja citu Vāciju, kurā vada brīvība un haoss,"
radio raidījumā "Piejūras klimats" šo filmu komentē vēsturnieks Gustavs Strenga. Viņš piebilst, ka tā ir atslēga uz jebkuru autoritāru režīmu, proti, visas autoritārās un totalitārās ideoloģijas cenšas ieviest "savu kārtību", un šis romāns neatbilda šādam uzstādījumam, neatbilda nacistu "kārtības definīcijai". Tas bija pārāk dekadentisks.
Ēriks Kestners (1899 – 1974) Foto: Wikipedia.org
Divarpus stundu garā filma, kura pirms gada tika iekļauta Berlīnes kinofestivāla konkursa programmā, ar trauksmainu, kustīgu montāžu iestrādā arī dokumentālus kadrus, bez īpašas kautrības aplūko Veimāras republikas pēdējo gadu naktsdzīvi un dekadenci, ideālus un sapņus.
Galvenais varonis, cigarešu firmas reklāmas tekstu autors Fabians, ir vērīgs un jūtīgs klejotājs ar dubultu identitāti – jaunā vīrieša dūmu ieskautā profesionālā dzīve mijas ar tikpat dūmakainiem, puskailu vai kailu ķermeņu piepildītiem kabarē. Naktslokālā sastaptā juriste un topošā aktrise Kornēlija Fabianam uz mirkli rada sapni par skaistāku un cēlāku dzīvi un arī skatītājam tiek piedāvāts svaiga gaisa malks. Diemžēl tīras jūtas laikā, kad pasaule jau otro reizi pāris gadu desmitu laikā ir uz neprāta sliekšņa, ir grūti nosargājamas.
Kestners grāmatā ataino pēckara Berlīni, apjukušu pilsētu, kuras iedzīvotāji nedomā par rītdienu. Arī filmas nosaukums "Fabians jeb gājiens pie suņiem" simboliski norāda, ka Vācija ir ceļā uz elli. Un tā arī notika.
"Filma ir par sabiedrību, kura no brīvas kļūst par nebrīvu," komentē vēsturnieks, aicinot filmu skatīties tieši tagad, laikā, kad blakus mums Krievijā notiek līdzīgi procesi.
Jebkurš autoritatīvs režīms var aizvest līdz humānai katastrofai, par to netieši brīdināja gan Kestnera grāmata, gan šobrīd, Krievijas agresijas un totalitārisma kontekstā, par to liek aizdomāties arī Dominika Grāfa filma.
Ērika Kestnera 1931. gada grāmatas izdevums. Foto: publicitātes
Raksts tapis sadarbībā ar LMT Viedtelevīziju.
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Svaigs un smalks latviešu detektīvs - “Pats trakākais” Latvijā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa